
ROMÂNIA

JUDEŢUL TIMIŞ
MUNICIPIUL TIMIŞOARA

DIRECȚIA CLĂDIRI, TERENURI
ȘI DOTĂRI DIVERSE II VEST

BIROU LOCUINȚE
Nr.SC2021-2160/26.01.2021
_____________________________________________________________________


                    Bd. C.D. Loga nr. 1, Timişoara, tel: +40 256 – 408.300, e-mail primariatm@primariatm.ro 

RAPORT DE SPECIALITATE

privind repartizarea apartamentului 22 din str. Miloia nr.52 (fost bl.B1) sc.A
Având în vedere Referatul de aprobare al proiectului de hotărâre al Primarului Municipiului Timișoara și Proiectul de hotărâre privind repartizarea apartamentului 22 din str. Miloia nr.52 (fost bl.B1) sc.A, prin care se propune atribuirea apartamentului disponibil în vederea încheierii contractului de închiriere;

Facem următoarele precizări:

Prin H.C.L.M.T. nr.116/24.03.2009 s-a aprobat lista de priorităţi A.N.L. pentru anul 2009, în vederea repartizării locuinţelor construite în Timişoara, str. Miloia realizate de către Agenţia Naţională pentru Locuinţe, destinate tinerilor şi familiilor de tineri în vârstă de până la 35 de ani în cadrul programului de Construcţii de locuinţe pentru tineri destinate închirierii, destinate tinerilor şi familiilor de tineri în vârstă de până la 35 de ani.

Ap.22 din str. Miloia nr.52 (fost bl.B1) sc.A și ap.36 din str. Miloia nr.52 (fost bl.B1) sc.A au devenit libere din punct de vedere juridic prin  predarea de către foștii chiriași. 
Până în prezent au fost soluţionate cererile primelor 551 de persoane înscrise pe lista de priorităţi.
În conformitate cu prevederile art.14 din H.G. 962/2001 – privind aprobarea Normelor metodologice pentru punerea în aplicare a prevederilor Legii 152/1998, privind înfiinţarea Agenţiei Naţionale pentru Locuinţe, Comisia socială de analiză a dosarelor depuse de către petenți în vederea repartizării unei locuințe realizate de către ANL în cadrul programului de Construcții locuințe pentru tineri destinate închirierii, constituită prin Dispoziția Primarului nr.286/07.03.2018, a constatat faptul că persoanele înscrise la pozițiile 552, 553, 554, 556, 557, 558, 559, 561, 562, 563, 564, 567 și 568 au depășit vârsta de 38 de ani. Persoanele înscrise la poz. 560, 565 și 566 dețin proprietate personală și astfel nu mai îndeplinesc criteriile restrictive impuse de lege, respectiv criteriile cadru prevăzute în Anexa 1 la HCLMT nr.588/19.12.2006., 

 Conform art.8 din Legea nr.152/1998 modificată prin Legea nr.221/2015 au fost invitați la data de 11.01.2021 persoanele înscrise pe lista de priorităţi A.N.L. aprobată prin H.C.L.M.T. nr.116/2009 la poziția 555 și 569 respectiv doamna Goian Nadina Riana și doamna Mataringa Vasilica Monica
La data stabilită, membrii Comisiei sociale de analiză a dosarelor au constatat că doamna Goian Nadina Riana nu s-a prezentat ca urmare a invitației. 
Doamna Mataringa Vasilica Monica s-a prezentat ca urmare a invitației depunând documente cu privire la actuala situație familială, respectiv are doi copii minori. Totodată, a reconfirmat criteriile restrictive impuse de lege care au fost verificate de către membrii comisiei și a acceptat ap.22 din str. Miloia nr.52 (fost bl.B1) sc.A, depunând o cerere scrisă în acest sens.
Ca urmare s-a întocmit la data de 11.01.2021 un proces-verbal anexat la acest raport.
Având în vedere prevederile legale şi acceptul exprimat în scris de către doamna Mataringa Vasilica Monica înregistrat cu nr. CT2021-000049/11.01.2021, considerăm că proiectul de hotărâre privind repartizarea ap. 22 din str. Miloia nr.52 (fost bl.B1) sc.A îndeplinește condițiile pentru a fi supus dezbaterii și aprobării plenului consiliului local.

